amit pratapM.D AZAZ AHAMAD SIDDIQUImukul singhpoojaSURAJ Not a member yet! Join Now
सोमवार के रात मुंबई क एक पांच सितारा होटल में भोजपुरी फिलिम "रामपुर के लक्ष्मण" क संगीत पूर्व केंद्रीय वित्त मंत्री यशवंत सिन्हा, भाजपा सांसद शत्रुघ्न सिन्हा अऊर रवि किशन के हाथों जारी कईल गईल। इ मौके पर अभिनेता अकबर खान, गायक उदित नारायण, संभावना सेठ, पाखी हेगड़े, गुंजन पन्त, संगीता तिवारी, जीतेश दुबे, जगदीश शर्मा, राज कुमार पांडेय, असलम शेख, आनद गहतराज बबलू सोनी, प्रवेश लाल यादव, शुभी शर्मा, कोमल ढिल्लन, ब्रिजेश त्रिपाठी, गोपाल राय अऊर अवधेश मिश्रा सहित भोजपुरी फिलिम जगत क कई लोग उपस्थित रहलन। निर्माता चन्दन सिंह अऊर निर्देशक हैरी फर्नांडिस क फिलिम रामपुर के लक्ष्मण के संगीतकार गुणवंत सेन हउअन।
इ फिलिम में रविकिशन चार अलग अलग किरदार में हउअन जेहके साथ गुंजन पन्त, अक्षर, संगीता तिवारी, अनार गुप्ता, दिव्या द्विवेदी नज़र अईहन। छोटे परदे के चर्चित अभिनेता सिकंदर खरबंदा भी इ फिलिम में अहम भूमिका में हउअन, जबकि खलनायकी क बागडोर संभलले हऊअन अवधेश मिश्रा। म्यूजिक रिलीज़ क बाद पत्रकारन से बातचीत करत बिहारी बाबु शत्रुघ्न सिन्हा एक सवाल के जवाब में कहलन कि केंद्र क हकीकत से देश क जनता अच्छी तरह वाकिफ हो गईल ह अऊर चुनाव में ओन्हें क़रारा जवाब देइ। संसद क शीतकालीन अधिवेशन के काम काज विपक्ष द्वारा ठप्प करे के सम्बन्ध में पूछल गइल सवाल के जवाब में पूर्व वित्त मंत्री यशवंत सिन्हा कहलन कि सरकार मानसिक विकलांगता क शिकार हो गइल ह, ओहपर केहू तरह क विरोध क असर नइखे होखेला। म्यूजिक रिलीज़ क अवसर पर रवि किशन, पाखी हेगड़े, संगीता तिवारी आदि कलाकार क नृत्य मौजूद लोगन क मन मोह लेहलस। निर्देशक हैरी फर्नांडिस "रामपुर के लक्ष्मण" के बारे में बतइलन कि लक्ष्मण गाँव क सीधा साधा युवक ह जवन आपन माँ के इलाज़ बदे मुंबई आवेला अऊर इहाँ राउर के तीन अलग अलग लडकियन के प्यार के जाल में फंसा कर धोखा देवे के आरोप में गिरफ्तार कर लिहल जावेला।
श्रोत : उदय भगत Read in English
No comment posted yet! Be the first.
eng_Latn bho_Deva bho_Deva awa_Deva eng_Latn